Νοικοκυρές Σε Απόγνωση

Οι Νοικοκυρές σε Απόγνωση (αγγλικά: Desperate Housewives) είναι αμερικάνικη τηλεοπτική σειρά, που δημιουργήθηκε από τον Μαρκ Τσέρρυ και προβλήθηκε από το ABC από το 2004 μέχρι το 2012. Η σειρά διαδραματίζεται στην οδό Wisteria Lane της φανταστικής πόλης Fairview. Παρακολουθεί τις ζωές τεσσάρων γυναικών νοικοκυρών οι οποίες φαινομενικά δείχνουν να είναι ευτυχισμένες, ενώ στην πραγματικότητα έρχονται αντιμέτωπες με σοβαρές ενδοοικογενειακές μάχες, καθώς μια σειρά από μυστικά και μυστήρια ξετυλίγονται στο υπόβαθρο. Ο τόνος και το στυλ της σειράς συνδυάζουν στοιχεία δράματος, κωμωδίας, μυστηρίου, σάτιρας και σαπουνόπερας. Ο Τσέρρυ, δημιουργός της σειράς, πρότεινε αρχικά τη σειρά στα HBO, CBS, NBC, Fox, Showtime και Lifetime, αλλά όλα την απέρριψαν. Τελικά, τη σειρά αποδέχτηκε το ABC, γεγονός που αναπτέρωσε τα οικονομικά του καναλιού. Έκτοτε, η σειρά έλαβε μεγάλη αποδοχή τόσο από το τηλεοπτικό κοινό όσο και από τους κριτικούς. Απέσπασε 6 βραβεία Emmy και 2 Χρυσές Σφαίρες ήδη από τον πρώτο κιόλας κύκλο επεισοδίων ενώ συνολικά η σειρά έχει προταθεί για 38 βραβεία Emmy, 13 Χρυσές Σφαίρες και 12 Satellite Awards. Οι πρωταγωνίστριες είδαν τις καριέρες τους να απογειώνονται, έλαβαν πολλαπλά βραβεία, έγιναν όλες τους εξαιρετικά δημοφιλείς και θεωρήθηκαν από τις πιο ακριβοπληρωμένες ηθοποιούς της τηλεόρασης. Μάλιστα, στους τελευταίους κύκλους είχε διαρρεύσει η πληροφορία ότι η αμοιβή της κάθε μίας άγγιζε τα 450.000 δολάρια για κάθε επεισόδιο. Η σειρά έμεινε γνωστή για το "καυστικό μαύρο χιούμορ" της, ενώ παράλληλα υπήρξε αποδέκτης κριτικών πυρών από θρησκευτικές και συντηρητικές ομάδες εξαιτίας της, όπως θεωρούν κάποιοι, έλλειψης ηθικότητας μεταξύ των χαρακτήρων. Παράλληλα, η σειρά κατηγορήθηκε ότι ευθύνεται για την αύξηση των κρουσμάτων διατροφικών διαταραχών σε γυναίκες άνω των 40, εξαιτίας του ότι προβάλλει μόνο αδύνατες πρωταγωνίστριες, κάτι που δεν συμβαδίζει με την εικόνα της μέσης Αμερικανίδας νοικοκυράς. Το 2009, η σειρά βρέθηκε στη λίστα με τις 5 πιο επιτυχημένες σειρές της δεκαετίας. Επιπλέον, σύμφωνα με δημοσίευση της Eurodata TV Worldwide το 2012, η σειρά ήταν η πρώτη σε τηλεθέαση κωμική σειρά παγκοσμίως για τα έτη 2004, 2005, 2006, 2009 και 2012. Πολλοί κριτικοί έχουν κατατάξει τη σειρά ανάμεσα στις 20 καλύτερες Αμερικάνικες σειρές όλων των εποχών, ενώ θεωρείται μία από τρεις σειρές-φαινόμενα της προηγούμενης δεκαετίας μαζί με το Lost και το Grey's Anatomy.

 Teri Hatcher - Σούζαν Μάγιερ Felicity Huffman - Λινέτ Σκάβο Marcia Cross - Μπρι Βαν Ντε Καμπ Eva Longoria - Γκαμπριέλ Σολίς Nicollette Sheridan - Ίντι ΜπριτJames Denton - Μάικ Ντελφίνο Ricardo Antonio Chavira - Κάρλος Σολίς Doug Savant - Τομ Σκάβο Mark Moses - Πολ ΓιανγκBrenda Strong - Μέρι Άλις Γιανγκ Andrea Bowen - Τζούλι Μάγιερ Cody Kasch - Ζακ Γιανγκ Richard Burgi - Καρλ ΜάγιερVanessa Williams - Ρενέ Παραγωγός: Touchstone Television Δημιουργός: Μαρκ Τσέρρυ Συνθέτης του μουσικού θέματος: Ντάννυ Έλφμαν ΗΠΑ και Καναδάς: 3 Οκτωβρίου 2004 από το ABC (ΗΠΑ) και CTV (Καναδάς). Επίσης προβλήθηκε στα Γαλλικά από το Radio-Canada το καλοκαίρι του 2005 (Καναδάς) Γερμανία: 14 Οκτωβρίου 2004 από το Premiere (Γερμανικό συνδρομητικό κανάλι, σε αμεταγλώττιστη εκδοχή) Βραζιλία: 4 Νοεμβρίου 2004 από το Sony Entertainment Television Ιρλανδία: 4 Ιανουαρίου 2005 από το RTÉ Two Ηνωμένο Βασίλειο: 5 Ιανουαρίου 2005 από το Channel 4 Νορβηγία: 11 Ιανουαρίου 2005 από το TV 2 ως Frustrerte fruer Βέλγιο: 21 Ιανουαρίου 2005 από το één Αυστραλία: 31 Ιανουαρίου 2005 από το Seven Network. Το πρώτο επεισόδιο συγκέντρωσε 2,5 εκατομμύρια τηλεθεατές, ένα από τα μεγαλύτερα ρεκόρ τηλεθέασης για πρεμιέρα στην Αυστραλιανή ιστορία. Σιγκαπούρη: 31 Ιανουαρίου 2005 από το MediaCorp TV Channel 5 Κροατία: 17 Φεβρουαρίου 2005 από το Nova TV ως Kućanice Ιταλία: 22 Φεβρουαρίου 2005 από το FOX Life και 12 Σεπτεμβρίου 2005 από το Rai Due Τουρκία: 28 Φεβρουαρίου 2005 από το CNBC-e Ολλανδία: 1 Μαρτίου 2005 από το NET 5 Δανία: 2 Μαρτίου 2005 από το TV 2 Ισπανία: 3 Μαρτίου 2005 από το FOX ως ‘ Mujeres desesperadas’ Σουηδία: 29 Μαρτίου 2005 από το Kanal 5 Ελβετία: 11 Απριλίου 2005 από το SF (μεταγλωττισμένη στα γερμανικά) Γερμανία: 12 Απριλίου 2005 από το Pro 7 (μεταγλωττισμένη στα γερμανικά) Αυστρία: 24 Απριλίου 2005 από το ORF 1 (μεταγλωττισμένη στα γερμανικά) Μεξικό: 3 Μαΐου 2005 από το XHIMT ως ‘Esposas deseperadas’. Ωστόσο, αρχικά είχε προβληθεί από το Sony Entertainment Television (CATV/DSB) τον Νοέμβριο του 2004 Ισραήλ: 8 Μαΐου 2005 από το YES+ ως עקרות בית נואשות (στα Εβραϊκά) (Akarot Ba'it Noashot). Χονγκ Κονγκ: 12 Μαΐου 2005 από το TVB Pearl Πορτογαλία: 22 Μαΐου 2005 από το SIC, ως Donas de Casa Desesperadas Φιλιππίνες: 26 Μαΐου 2005 από το ABS-CBN Studio 23 Ινδία: Ιούλιο του 2005 από το Star World Μαλαισία: 5 Ιουλίου 2005 από το 8TV και Star World Ινδονησία: 8 Ιουλίου 2005 από το Indosiar Ρουμανία: 9 Ιουλίου 2005 από το TVR1, ως Neveste disperate Νέα Ζηλανδία: 18 Ιουλίου 2005 από το TV2 Βοσνία και Ερζεγοβίνη: 5 Σεπτεμβρίου 2005 από το Mreža Plus, ως Očajne kućanice Εσθονία: 5 Σεπτεμβρίου 2005 από το Kanal 2, ως Meeleheitel koduperenaised Λιθουανία: 5 Σεπτεμβρίου 2005 από το TV3, ως Nusivylusios namų šeimininkės Πολωνία: 8 Σεπτεμβρίου 2005 από το Polsat, ως Gotowe na wszystko Γαλλία: 8 Σεπτεμβρίου 2005 από το Canal Plus, ως Desperate Housewives Σερβία και Μαυροβούνιο: 27 Σεπτεμβρίου 2005 από το RTV Pink ως Očajne domaćice Ελλάδα: 2 Οκτωβρίου 2005 από τη ΝΕΤ, Δεκέμβριος του 2008 από το Fox Life Δεκέμβριος 2009 ΑΝΤ1 Φινλανδία: 10 Οκτωβρίου 2005 από το Nelonen (channel 4), ως Täydelliset naiset Επίσημη ιστοσελίδα